ਮਾਨਸੀ ਪਾਰੇਖ
ਮਾਨਸੀ ਪਾਰੇਖ ਇਕ ਭਾਰਤੀ ਅਭਿਨੇਤਰੀ, ਗਾਇਕਾ, ਨਿਰਮਾਤਾ ਅਤੇ ਸਮੱਗਰੀ ਨਿਰਮਾਤਾ ਹੈ। ਉਸਨੇ ਸਟਾਰ ਪਲੱਸ 'ਤੇ 'ਸੁਮਿਤ ਸੰਭਾਲ ਲੇਗਾ' ਸਮੇਤ ਕਈ ਮਸ਼ਹੂਰ ਭਾਰਤੀ ਟੈਲੀਵਿਜ਼ਨ ਸ਼ੋਅ ਵਿੱਚ ਕੰਮ ਕੀਤਾ ਹੈ। ਉਸਦਾ ਮਾਇਆ ਦਾ ਕਿਰਦਾਰ ਬਹੁਤ ਮਸ਼ਹੂਰ ਸੀ ਅਤੇ ਉਸ ਨੂੰ ਇਕ ਸਹਾਇਕ ਭੂਮਿਕਾ (ਕਾਮੇਡੀ) ਵਿਚ ਸਰਬੋਤਮ ਅਭਿਨੇਤਰੀ ਦਾ ਇੰਡੀਅਨ ਟੈਲੀਵਿਜ਼ਨ ਅਵਾਰਡ ਵੀ ਮਿਲਿਆ ਹੈ। ਇੱਕ ਗਾਇਕਾ ਹੋਣ ਦੇ ਨਾਤੇ, ਉਸਨੇ ਜ਼ੀ ਟੀਵੀ 'ਤੇ ਸੰਗੀਤ ਰਿਐਲਿਟੀ ਸ਼ੋਅ ਸਟਾਰ ਯਾ ਰੋਕਸਟਾਰ ਜਿੱਤਿਆ ਹੈ। ਉਹ ਆਪਣੇ ਪ੍ਰੋਡਕਸ਼ਨ ਹਾਊਸ 'ਸੋਲ ਸੂਤਰ' ਦੇ ਤਹਿਤ ਡਿਜੀਟਲ ਸਮੱਗਰੀ ਅਤੇ ਦਸਤਾਵੇਜ਼ੀ ਵੀ ਤਿਆਰ ਕਰਦੀ ਹੈ।

ਨਿੱਜੀ ਜ਼ਿੰਦਗੀ 
ਮਾਨਸੀ ਪਾਰੇਖ ਇੱਕ ਗੁਜਰਾਤੀ ਹੈ, ਜਿਸਦਾ ਜਨਮ ਅਤੇ ਪਰਵਰਿਸ਼ ਮੁੰਬਈ ਵਿੱਚ ਹੋਈ।  ਹਾਲਾਂਕਿ ਉਸਦਾ ਜਨਮ ਮੁੰਬਈ ਵਿੱਚ ਹੋਇਆ ਹੈ, ਪਰ ਸਭਿਆਚਾਰਕ ਤੌਰ 'ਤੇ ਉਸਦਾ ਝੁਕਾਓ ਗੁਜਰਾਤ ਵੱਲ ਹੈ ਅਤੇ ਅਕਸਰ ਉਹ ਗੁਜਰਾਤ ਜਾਂਦੀ ਹੈ। ਉਹ ਸੰਗੀਤ ਸੁਣਦਿਆਂ ਵੱਡੀ ਹੋਈ ਹੈ ਅਤੇ ਪੁਰਸ਼ੋਤਮ ਉਪਾਧਿਆਏ ਦੀ ਪ੍ਰਸ਼ੰਸਕ ਹੈ। ਉਸ ਦਾ ਵਿਆਹ ਸੰਗੀਤਕਾਰ ਪਾਰਥਿਵ ਗੋਹਿਲ ਨਾਲ ਹੋਇਆ ਹੈ। ਉਨ੍ਹਾਂ ਦੇ ਘਰ ਸਾਲ 2016 ਵਿੱਚ ਇੱਕ ਧੀ ਨੇ ਜਨਮ ਲਿਆ ਸੀ।

ਕਰੀਅਰ 
ਮਾਨਸੀ ਨੇ 2004 ਵਿੱਚ ਸੀਰੀਅਲ 'ਕਿਤਨੀ ਮਸਤ ਹੈ ਜ਼ਿੰਦਗੀ' ਨਾਲ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ, ਪਰ ਉਸਨੂੰ 2005 ਵਿੱਚ ਸਟਾਰ ਵਨ ਦੇ ਇੰਡੀਆ ਕਾਲਿੰਗ ਨਾਲ  ਜਾਣਿਆ ਜਾਣ ਲੱਗਾ। ਉਸਨੇ ਜ਼ੀ ਟੀਵੀ ਦੇ ਗਾਇਨ ਰਿਐਲਿਟੀ ਸ਼ੋਅ ਸਟਾਰ ਯਾ ਰੌਕਸਟਾਰ  ਜਿੱਤਿਆ। ਮਾਨਸੀ ਸਟਾਰ ਪਲੱਸ ਦੇ ਪ੍ਰਾਈਮ ਟਾਈਮ ਸ਼ੋਅ ਗੁਲਾਲ ਵਿੱਚ ਵੀ ਨਜ਼ਰ ਆਈ ਹੈ। ਉਸਨੇ 9 ਐਕਸ ਦੇ ਰਿਮੋਟ ਕੰਟਰੋਲ  ਅਤੇ ਸਟਾਰ ਵਨ ਦੇ 'ਲਫ਼ਟਰ ਕੇ ਫਟਕੇ' ਵਰਗੇ ਸ਼ੋਅ ਵਿੱਚ ਵੀ ਕੰਮ ਕੀਤਾ ਸੀ। ਉਹ ਅਦਾਕਾਰ ਸ਼ਿਵ ਪੰਡਤ ਦੇ ਨਾਲ ਤਾਮਿਲ ਰੋਮਾਂਸ ਫ਼ਿਲਮ ਲੀਲਾਈ ਵਿੱਚ ਨਜ਼ਰ ਆਈ, ਜੋ ਅਪ੍ਰੈਲ 2012 ਵਿੱਚ ਰਿਲੀਜ਼ ਹੋਈ ਸੀ। ਮਾਨਸੀ ਨੇ ਆਪਣੀ ਹਿੰਦੀ ਕਰੀਅਰ ਦੀ ਸ਼ੁਰੂਆਤ 'ਯੇ ਕੈਸੀ ਲਾਈਫ' ਨਾਲ ਕੀਤੀ, ਜਿਸ ਦਾ ਪ੍ਰੀਮੀਅਰ ਗੋਆ ਦੇ ਆਈ.ਐਫ.ਐਫ.ਆਈ. ਫੈਸਟੀਵਲ ਵਿਚ ਹੋਇਆ ਸੀ। ਇਕ ਸਿਖਿਅਤ ਕਲਾਸੀਕਲ ਗਾਇਕ, ਗੋਹਿਲ ਨੇ ਸੰਜੇ ਲੀਲਾ ਭੰਸਾਲੀ ਦੇ ਦੇਵਦਾਸ ਵਰਗੀਆਂ ਫ਼ਿਲਮਾਂ ਲਈ ਵੋਕਲ ਪ੍ਰਦਾਨ ਕੀਤੇ ਹਨ।

2019 ਵਿੱਚ ਉਸਨੇ ਗੁਜਰਾਤੀ ਵੈਬਸੀਰੀਜ਼ 'ਡੂ ਨੋਟ ਡਿਸਟਰਬ' ਨਾਲ ਨਿਰਮਾਤਾ ਦੇ ਰੂਪ ਵਿੱਚ ਸ਼ੁਰੂਆਤ ਕੀਤੀ। 2020 ਵਿਚ ਉਸਨੇ ਗੋਲਕੇਰੀ ਨਾਲ ਗੁਜਰਾਤੀ ਸਿਨੇਮਾ ਵਿਚ ਡੈਬਿਉ ਕੀਤਾ।

ਟੈਲੀਵਿਜ਼ਨ

ਮਾਂ

ਲਘੂ ਫ਼ਿਲਮਾਂ

ਵੈਬਸੀਰੀਜ਼

ਥੀਏਟਰ

ਘਰੇਲੂ ਉਤਪਾਦਨ

ਹਵਾਲੇ

ਬਾਹਰੀ ਲਿੰਕ 

   
   
 ਮਾਨਸੀ ਨੇ "ਮੈਨੂੰ ਖੇਤਰੀ ਭੋਜਨ ਪਸੰਦ ਹੈ" ਕਿਹਾ
 ਮਾਨਸੀ ਪਰੇਖ ਗੋਹਿਲ ਉਮਰ, ਕੱਦ, ਪਤੀ ਅਤੇ ਤੱਥ " 
ਮੁੰਬਈ ਦੇ ਲੋਕ
ਮੁੰਬਈ ਦੀਆਂ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਜ਼ਿੰਦਾ ਲੋਕ